Lav et referat af nedenstående tekst:

Tekst:
Socialrådgiver Lasse Olsen har ikke meget tid til overs til at tale med borgerne. Store mængder af bureaukrati betyder at 75 procent af dagen går med blanketter og formularer. - Ud af en syv timers arbejdsdag, hvor vi taler om borgere, der er herinde, så taler vi vel om maximalt halvanden time - måske lidt mindre i virkeligheden, forklarer Lasse Olsen. Sidste år lavede Beskæftigelsesministeriet 44 forslag til at mindske bureaukratiet på landets jobcentre. De forslag er gennemført i Aalborg, men uden effekt, siger Familie- & Beskæftigelsesrådmand Mai-Britt Iversen (A). - Det drejer sig om noget så simpelt som blanketter, hvor teksten på blanketter skal være anderledes, men det, vi har brug for, er færre blanketter. Så man kan sige, at de tiltag har overhovedet ikke hjulpet, siger Mai-Britt Iversen. Heller ikke fællestillidsmanden Bente Engilsbæk er glad for de mange papirer og blanketter. - Det er ikke det, vi har taget vores uddannelse for. Vi har taget uddannelsen for at hjælpe borgerne videre ud på arbejdsmarkedet, siger hun. Både socialrådgiverne og Maibritt Iversen efterlyser et mere simpelt regelsæt. Sammen med konsulentfirmaet Deloitte, har rådmanden fundet et bud på en god forvaltning med klare regler. - Bliver de forslag gennemført, så vil det virkelig betyde en administrativ lettelse, borgerne får lettere ved at finde vej i systemet, arbejdsgiverne får lettere ved at få den arbejdskraft, de har brug for, og vores medarbejdere får lov til at gøre det, de gerne vil, nemlig at hjælpe borgerne i stedet for bare at lave papirarbejde, siger Rådmanden. Maibritt Iversen har fire gange forsøgt at komme i dialog med beskæftigelsesministeren, men uden held.

Referat:
Socialrådgiverne i Aalborg bruger alt for lidt tid på at hjælpe borgerne. Hele 75 procent af tiden går nemlig med papirnusseri. Det er ikke godt nok, siger både socialrådgiverne og rådmand Mai-Britt Iversen.